Michael Charles Evans

Michael Charles Evans (1951–2011) var en britisk katolsk biskop av East Anglia. Han er kjent for sitt sterke økomeniske og sosiale engasjement, hans innsats for arbeidet for fred og rettferdighet, og frem til sin utmeldelse og avstandtagen i 2007, engasjement i Amnesty International. Han ble også kjent for at av meldte seg ut av Amnesty da organisasjonen skiftet fra en nøytral holdning til abort til innføringen av «retten til abort» i sin forståelse av grunnleggende menneskerettigheter.Peter Stanford: The Rt Rev Michael Evans obituary, The Guardian, 12. juli 2011, lest 23. november 2020Ed West: Bishop Michael Evans loses fight against cancer, Catholic Herald, 13. juli 2011, lest 23. november 2020
Liv og virke
Prest
Etter studier i teologi og filosofi ble han presteviet i St. John's seminary i Wonersh den 22. juni 1975 for erkebispedømmet Southwark.

Michael Evans ble medlem av Amnesty International (AI) i 1976. På 1980-tallet var han medlem av organisasjonens britiske seksjonsråd i to år, koordinerte en lokal amnestykampanje for løslatelse av en sovjetisk samvittighetsfange og ledet seksjonens kontaktpanel for religiøse organer i mange år. Han skrev også amnestybønnen for AIs kampanje «Protect the Human».

I tillegg til sine pastorale plikter fungerte han fra 1994 som president for bispedømmets komité for rettferdighet og fred. Han var også medlem av den britiske komite for økumenisk dialog mellom metodister og katolikker fra 1991, og fra 1996 av den felles internasjonale kommisjon mellom den katolske kirke og World Methodist Council fra 1996.Nomina del Vescovo di East Anglia (Inghilterra) Bollettino della Sala stampa della Santa Sede, 14. februar 2013, lest 23. november 2020

Biskop av East Anglia
Han ble utnevnt til biskop av East Anglia av pave Johannes Paul II den 14. februar 2003 og konsekrert den 19. mars samme år av kardinal Cormac Murphy-O'Connor. Medkonsekrerende var erkebiskop Michael George Bowen og erkebiskop Peter David Gregory Smith av Cardiff.

Amnesty International: Etter at Amnesty International endret sitt opprinnelige oppdrag med en beslutning om dessuten å betrakte provosert abort som en «menneskerettighet», og å presse på for legalisering av abort i de landene som forbyr abort, var biskop Evans en av mange som tok avstand fra eller brøt med AI. I en lang begrunnelse meddelte han blant annet: Denne avgjørelsen gjør det svært vanskelig for katolikker å forbli medlemmer av Amnesty eller å gi dem økonomisk støtte. Med stor beklagelse avslutter jeg mitt 31 år lange medlemskap i Amnesty International, som inkluderte flere år i det britiske seksjonsrådet og dets kontaktpanel for religiøse organer på 1980-tallet.Catholic response to Amnesty International's decision on abortion, Independent Catholic News med fullstendig gjengivelse av biskop Michael Evans' uttalelse av 17. august 2007, lest 2025-05-25 Også presidenten for Den amerikanske katolske bispekonferanse, norskamerikaneren biskop William Skylstad, og Pavestolens president for Det pavelige råd for rettferdighet og fred, kardinal Renato Raffaele Martino, kom med lignende avstandtagelser.Amnesty International defiant on pro-abortion stand, ridicules Catholic criticism, catholicnewsagency.com. 2007-07-29, lest 2025-05-17.

Katolske skoler: Som en sterk tilhenger av katolsk utdanning og umåtelig stolt av de velrenommerte katolske skolene i bispedømmet, besøkte han alle skolene i løpet av sitt første år som biskop og var en fast besøkende i de påfølgende årene, og fant og brakte glede til ansatte og unge mennesker.Rev Michael Charles Evans, findagrave.com, 23. november 2020

Rettferdighet og fred: Biskop Michael Evans's vedvarende og dype engasjement for evangeliet om rettferdighet og fred gjenspeiles i hans personlige livsstil, preget av enkelhet og integritet. Han nærmet seg problemer medfølende, metodisk, pastoral og rettferdig. Han hentet inspirasjon fra sin katolske tro og kirkens lære, særlig pave Paul VI og hans encyklika Populorum Progressio. Den salvadoranske erkebiskopen Óscar Romero var også en inspirasjonskilde for ham som en stor helt i forsvaret av rettighetene til de fattige og underprivilegerte. Biskop Evans var et av grunnleggerne av Romero Trust. Han hadde også privilegiet å feire messe ved alteret der Romero ble drept, og var opptatt av forslaget om å opprette et alter til hans ære i Southwark-katedralen.

Økumenikk: Også som biskop forble han aktiv innen økumenikk og interreligiøs dialog. I 2006 var han en av de fire medpresidentene i det islamsk-kristne forum som ble opprettet av Rowan Williams, den anglikanske erkebiskop av Canterbury. På lokalt nivå var hans forhold til ledere fra andre kirker og trosretninger alltid preget av varme og oppriktig vennskap.

Han døde av prostatakreft i en alder av 59 år den 11. juli 2011.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954
 Erkebiskop Domenico Enrici (1909-1997) *1955
 Erkebiskop Michael George Bowen (1930-2019) *1970
 Kardinal Cormac Murphy-O’Connor (1932-2017) *1977
 Biskop Michael Charles Evans (1951-2011) *2003www.catholic-hierarchy.org evan, lest 25. desember 2021
Referanser

Kategori:Engelske katolske biskoper
Kategori:Personer fra London
Kategori:katolske biskoper av East Anglia
Kategori:Linjen Rebiba